|  |
| --- |
| **1. Meetme nimetus** |
| **Meede 1. ETTEVÕTLUSMEEDE** |
| **2. Alameede 1.2 Ettevõtluse investeeringud** |
| **3. Meetme eesmärk** |
| * Ettevõtete konkurentsivõime on tõusnud * Ettevõtete tooteahel on pikenenud läbi tootearenduse ja uute tehnoloogiate kasutuselevõtu |
| **4. Meetme rakendamise vajadus** |
| Vajalik on toetada tegevusgrupi piirkonnas innovaatiliste toodete ja teenuste väljaarendamist ja rakendamist; väikeettevõtjate investeeringuid tootearenduse ja/või lisandväärtuse suurendamise ja/ või töökohtade loomise eesmärgil ning võimaldada ettevõtjate ühistegevuseks investeeringute tegemist. Oluline suund on kohaliku toidu ja tooraine suurem väärtustamine (nt talu- ja nišitoodete tootmine). |
| **5. Toetatavad tegevused** |
| Meetmest toetatakse järgmisi tegevusi:   * ettevõtjate investeeringud seadusest tulenevate nõuete täitmiseks (sh tervisekaitsenõuete, Päästeameti nõuete jms tagamine) * tootjate ja töötlejate ökoloogilise jalajälje vähendamine (kaasaegsete tehnoloogiate ja taastuvenergia kasutamine) * investeeringud turismivaldkonna ettevõtluse toetamiseks * investeeringud tootmise arendamisse (nt olemasolevatele toodetele lisandväärtuse andmine, kohaliku toidu väärindamine ja tootmine; tooteahela pikendamiseks vajalike seadmete soetamine, * sotsiaalse ettevõtluse toetamine (sh investeeringud seadmetesse ja ruumide parendamisse, kogukonnale oluliste madala kasumlikkusega teenuste arendamine) * Lairiba infrastruktuur * Ettevõtlusega alustamise toetus maapiirkonnas mittepõllumajanduslikuks tegevuseks (toetus kuni 8000 EUR)   Meetmes on lubatud investeeringud põhivarasse ja infrastruktuuri. |
| **6. Meetme sihtgrupp** |
| Taotlejaks võivad olla Jõgevamaa Koostöökoja tegevuspiirkonnas tegutsevad:   * mittetulundusühingud (sh kohalik tegevusgrupp) * sihtasutused * kohalikud omavalitsused * ettevõtjad |
| **7. Saavutatavad indikaatorid ja sihttasemed** |
| Meetme indikaatorid ja sihttasemed:   * Projektide arv – 95 * Toetuse osakaal – 80% ettevõtlusmeetme vahenditest * Kohaliku toidu töötlemise ja turustamise projektide arv – 25 * Uuenduslike lahendustega projektide arv – 45 * Loodud töökohtade arv - 45 |
| **8. Toetuse maksimaalsed suurused ja määrad** |
| Toetuse miinimumsumma on 1 000 eurot ja maksimumtoetus 50 000 eurot.  Toetuse määr on: Ettevõtetel, MTÜ/ SA ja KOV kuni 50% abikõlblikest tegevustest.  Lairiba infrastruktuuri investeeringu puhul on toetuse määr kõigile taotlejatele 90%. |
| **9. Viide maaelu arengu määruse sihtvaldkonnale, mille eesmärkide saavutamisele meede kaasa aitab:**  Sihtvaldkonnad: 6A. Tegevusvaldkondade mitmekesistamise, väikeettevõtete loomise ja arendamise ning töökohtade loomise hõlbustamine, 6B: Maapiirkondade kohaliku arengu soodustamine, 6C:info- ja kommunikatsioonitehnoloogia kättesaadavuse, kasutamise ja kvaliteedi parandamine maapiirkondades, 5B. energiakasutuse tõhustamine põllumajanduses ja toiduainetetööstuses. |
| **10. Viide Euroopa Parlamendi ja nõukogu määruses (EL) nr 1305/2013 sätestatud artikli numbrile, mis käsitleb asjakohast meedet:**  Artiklid 17, 19 ja 45. |